
Meteorolozi: Na vreme smo upozorili nadležne 



Republički hidrometeorološki zavod 
na vreme je upozorio nadležne o 
dolasku ciklona koji nosi obilne 
padavine, tvrde iz RHMZ. 

Prva najava da se mogu očekivati 
obilnije padavine data je 9. maja na 
meteoalarmu koji se svakog dana 
objavljuje na sajtu RHMZ - već 


10. maja je dato narandžasto, a 12. 
maja crveno upozorenje. Osim me- 
teoalarma, išla su mejlovima i SMS 
porukama upozorenja da se 14, 15. i 
16. maja za period od 72 sata očekuje 
izmedju 50 i 120 litara kiše po metru 
kvadratnom, a nedgde i više. 

Direktor Republičkog hidrometeo- 


rološkog zavoda je rekao da je 
RHMZ posle nepogode dobio 
pismo od Dmitra Ivanova, doskora- 
šnjeg šefa Kancelarije za Evropu 
Meteorološke svetske organizacije, 
koji ih je pohvalio za precizno i 
blagovremeno reagovanje u ovoj 
situaciji. 


Barič: Radnici povredeni u požaru 

23. maj. Pet radnika je povređeno 
kada je uveče oko 22 sata u 
kotlarnici fabrike ,,Prva iskra Ba- 
rič” izbio požar. Veoma brzo na 
lice mesta je stigao je veliki broj 
varogasaca. Radnici su zadobili 
povrede zbog udisanja toksičnog 
dima. Prema prvim informacija- 
ma zapalili su se mazut i ulje 
koji teku kanalima na otvorenom 
prostoru. Posle intervencije požar 
je lokalizovan. 

Ovo je još jedan u nizu primera 
ugrožavanja života radnika zbog 
grabeži za profitom. 


Vranje: Neuspela blokada fahrike, 
štrajkse nastavlja 

Uprkos ranijim najavama, radnici 
,,Jumka“ koji su u štrajku, odustali su od 
blokade fabričke kapije da ne bi, kako 
navode predstavnici sindikata, došlo 
do incidenta sa privatnim obezbeđe- 
njem. Više od 800 radnika i dalje ne želi 
da se vrati na posao, jer rukovodstvo 
nema sluha za njihove probleme i ne- 
ma nameru da ih rešava. 

Umesto toga, uprava angažuje 
,,štrajkbrehere“ da zamene zaposlene 
koji su u štrajku. Radnici poručuju 
da neće odustati od štrajka uprkos 
svakodnevnim pritiscima rukovodstva. 


Ilžice: Radnici izbacili direktora 

Radnici AMSS u Užicu već dve sedmi- 
ce štrajkuju tako što su se zatvorili u 
prostorije tog saveza i ne dozvoljavaju 
ulazak novoimenovanom direktoru 
Milomiru Paniću. Oni kažu da se 
slične situacije dešavaju i u drugim 
gradovima i dodaju da je novi direktor 
suspendovao sedmoro radnika, što 
je prijavljeno inspekciji rada, koja je 
reagovala i o tome sačinila zapisnik. 

Za njih je neshvatljivo da se to dešava- 
lo i u vreme vanredne situacije u zemlji, 
kada su se neki od zaposlenih odazvali 
pozivu da kao dobrovoljci pomognu 
stanovništvu Šapca i Obrenovca. 

ZAGREBIDUBUE k 

Voda se povlači, političari se peru 



Dok se voda polako povlači sa 
obrenovačkih ulica i ispumpava iz po- 
nekih podruma i kuča, političari na- 
stavljaju svoju staru igru obmanjivanja 
javnosti, traženja simboličkih krivaca 
i svaljivanja krivice. Izgleda da su svi 
odlučili da zaborave izvešaj Republičkog 
hidrometeorološkog zavoda od 12. 
maja, kojim su za 14. i 15. maj najav- 
ljene ogromne padavine, i izveštaj od 
13. maja, u kome su najavljene veoma 
opasne vremenske pojave koje mogu 
prouzrokovati veliku štetu i opasnost po 
bezbednost ljudi, za 15, 16. i 17. maj. 

Daliste ^7 
znali o 

...da bi bilo potrebno izdvo- 
jiti svega milijardu dolara 
godišnje da bi se iskorenila 
malarija, od koje godišnje 
umre milion Ijudi? 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


C I 'N 

Direktnu akciju možete nabaviti na slededm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

ч _ _ J 


Ono što nas sada očekuje su stotine 
novinskih tekstova čija će jedina svrha 
biti da učine da kolektivno zaboravimo 
šta nam se desilo u drugoj polovini 
maja 2014. godine - da zaboravimo 
na brutalan nehat i neodgovornost 
vlasti, na televizijsko glumatanje i kre- 
veljenje funkcionera, na ućutkivanje 
radio amatera, cenzuru medija, neor- 
ganizovanu i takoreći nepostojeću ci- 
vilnu odbranu, kriminalno zapuštene 
nasipe ikanale... 

Oni hoće da mi sve zaboravimo i ap- 
laudiramo sudijama koji korisnicima 
Fejsbuka određuju pritvor od 30 dana 
za „širenje panike”, dok političari, koji 
su prvih dana poplave širili jezivu 
paniku izjavama da će se javnosti broj 
žrtava saopštiti tek nakon poplava, 
uz opaske da žrtve nisu male, i dalje 
manipulišu hiljadama izmučenih i 
unesrećenih ljudi. 

Dok političari peru ruke od svega i 
svaljuju odgovornost na Boga, građane, 
ili bilo koga trećeg ko može da posluži 
u tu svrhu, mnogo bitnija vest u vezi 
sa poplavama ostala je skoro potpuno 
neprimećena. Naime, nema uputstva o 
situaciji u kojoj su zaposleni sa podru- 
čja ugroženih polavom, ni informacija 
o tome kakav je njihov radno - pravni 
status. Od početka poplava Ministar- 
stvo za rad, zapošljavanje i boračka i 
socijalna pitanja i nadležne institucije 
nisu izdale jasna uputstva privatnim i 
državnim poslodavcima o postupanju 
prema zaposlenima čije je prebivalište 
ili boravište u područjima pogođenim 
poplavama. 

Učešće neonacista na 
izborima za Evropski par- 
lament 


Konsolidacija 
rasizma i 


varvarstva 


Na upravo završenim izborima 
za Evropski parlament zabeležen 
je porast glasova za desničarske 
i neonacističke stranke. To jasno 
pokazuje da partije neoliberalnog, 
demokratskog i demohrišćanskog 
usmerenja tonu u glib koji su 
same stvorile. Porast glasova za 
desničarske stranke je odgovor 
na osione mere štednje koje su 
sprovodili neoliberalni političari. Sa 
druge strane, ovakvi rezultati izbo- 
ra pokazuju i konfuziju stvorenu u 
atmosferi sve izrazitije socijalne be- 
de i pustoši koja je zavladala. Kao 
rešenje za ćorsokak neoliberalizma, 
glasa se za opciju nacionalne kon- 
solidacije, rasizma i mračnjaštva. 
Posebnu zanimljivost predstavlja 
to što će u Evropskom parlamentu, 
u mnogo većem broju nego u pret- 
hodnom sazivu, sedeti političari 
koji imaju negativan odnos prema 
Evropskoj uniji. Ali Evropa, koja je 
težila jednom umivenom fašizmu 
u interpretaciji liberala, upravo 
i zaslužuje ovakav tragikomični 
besmisao na svom putu ka dnu. 
Donosimo spisak desničarskih 
stranaka koje tokom poslednjih go- 
dina pokazuju sve veće prisustvo na 
mapi Evrope. 


Nacionalni front (Francuska). 
Marin le Pen je učvrstila i preuzela 
komandu nad strankom, čiji je 
osnivač Žan Mari le Pen, njen 
otac, koji je nedavno izjavio da se 
problem imigranata može rešiti za 
samo tri meseca širenjem virusa 
ebole u tom delu populacije. Bio je 
osuđen zbog širenja rasne mržnje. 
Nacističke gasne komore je sma- 
trao „zanemarljivom sitnicom“. Sa 













svojim izrazito antiimigrantskim 
programom, ova stranka je po- 
bedila na francuskim izborima za 
Evroparlament i pridobila četvrtinu 
glasačkog tela Francuske. 

Nacionalna demokratska partija 

(Nemačka). Stranka neprikrivenog 
rasizma i antisemitizma, na izbore 
je izašla zagovarajući zaustavljanje 
useljavanja u zemlju, uz slogan „Brod 
je krcat“. Reprezenti stranke su 
uoči izbora izjavljivali da je Evropa 
„kontinent belaca w i proklamovali 
ideologiju nacionalsocijalizma. 

Zlatna zora (Grčka). Deo članstva 
ove stranke boravi u zatvoru 
pod optužbom da su „pripadnici 
kriminalne organizacije a . Portparol, 
ukrašen svastika tetovažom, ima 
naviku da citira Protokole Sionskih 
mudraca na zasedanjima grčkog 
parlamenta. Na izborima u Grčkoj 
pre dve godine stranka je nastupila 
sa sloganom „Očistićemo zemlju 
od prljavštine“. Kao odgovor na 
mere štednje i problem siromaštva, 
organizovali su formiranje banaka 
hrane „samo za Grke“. Zlatna zora je 
zabeležila zapažen uspeh na grčkim 
izborima za Evroparlament, osvojivši 
treće mesto. 

,,Finci w (Finska). Prvobitno nazvana 
„Istinski Finci“ (svojevrsni pandan 
nazivu ovdašnje organizacije ,,Naši). 
Ova stranka populističkog imena i 
delovanja prošla je na izborima loši- 
je nego što je najavljivala, ali će ipak 
imati dva poslanika u Evropskom 
parlamentu. Jedan od njih poznat 
je po antimuslimanskim beleškama 
na svom blogu, a drugi po tome što 
je odbio da dođe na proslavu Dana 
nezavisnosti, jer „nije hteo da gleda 
istipolne parove“. 

Danska narodna partija. Osvojila 
je skoro 27% glasova i udvostru- 
čila broj svojih predstavnika u 
Evroparlamentu. Pia Kjarksgard, 
osnivač stranke, smatra da je 



MARIN LE PEN - UMIVENI FASIZAM 
PO UKUSU EVROPE 


Danska zemlja u kojoj imigracija 
nije ,,ni prirodna ni dobrodošla“. 
Kada su mu iz Švedske stigle kritike 
zbog antiimigrantskih stavova, on je 
odgovorio: „Ako oni žele da Stokholm, 
Geteborg ili Malme pretvore u skan- 
dinavski Bejrut, sa ratovima bandi, 
krvnim osvetama i silovanjima, neka 
samo izvole. Mi ćemo staviti barijeru 
na mostu Eresund“. 

Partija za slobodu (Holandija). Gert 
Vilders, vođa ove desničarske stran- 
ke, istakao se sledećom izjavom: „Ја ne 
mrzim muslimane, ja mrzim islam“. On 
je propagirao zabranu ulaska u zemlju 
za muslimanske imigrante i repatrija- 
ciju muslimanskog stanovništva iz 
Holandije. „Islam je Trojanski konj u 
Evropi. Ako ne zaustavimo Islamizaci- 
ju, Evropa će postati Eurabija, a 
Holandija će postati Holandarabija“, 
pesnički se izrazio Vilders. 

Jobik (Mađarska). Jedan od očiglednijih 
primeraka neonacizma u Evropskom 
parlamentu, dobio je 14,7% glasova na 
evro-izborima i tri poslanička mandata 
u Evropskom parlamentu. Zalaže se 
za upisivanje jevrejskog stanovništva 
u Mađarskoj u posebne registre, jer, 
po rečima Martona Đonđošija, jednog 
od lidera stranke, Jevreji predstavljaju 
„bezbednosni rizik po mađarsku 
naciju“. 

Austrijska sloboda. Pridobila je peti- 
nu glasova na izborima za Evropski 


parlament sa programom koji za- 
govara obračun sa imigrantima, či- 
me je udvostručila broj poslanika u 
odnosu na prethodni saziv, sa dva na 
četiri. „Ako turskim imigrantima ni- 
je po volji što u školskim učionica- 
ma vise krstovi, onda neka se vrate 
tamo odakle su došli“, izjavio je Haj- 
nc Kristijan Štrahe, lider stranke, 
koji je odbacio optužbe da je rasista 
izjavivši da „voli da jede ćevapčiće“. 

Lega Nord (Italija). Stranka, čije je 
puno ime Severna liga za nezavi- 
snost Padanije, osvojila je 6% gla- 
sova u Italiji za Evropski parlament. 
„Afrika nije izrodila nijednog geni- 
ja, a to potvrđuju čak i enciklopedije 
za decu“, vispreno je rekao jedan 
bivši predstavnik ove stranke u 
evroparlamentu. 

Britanska nacionalna partija (En- 
gleska). Zastupa „dobrovoljno 
preseljenje“ imigranata iz Velike 
Britanije. Doživela je debakl na 
aktuelnim izborima za Evropski 
parlament, osvojivši svega 1,8%. 
Nakon prebrojavanja glasova, Nik 
Grifin, vođa stranke, složio se sa 
novinarima u oceni da je njegova 
stranka rasistička: ,,Da, mi jesmo 
ono što vi zovete rasistima“. Policija 
je pre dva dana intervenisala kako bi 
ga spasila od demonstranata koji su 
ga sačekali pred Gradskom kućom 
u Londonu, uzvikujući mu: „Fašis- 
tički ološu!“ 







U bolnicama u Poljskoj radi veliki broj 
radnika u statusu privremeno angažova- 
ne radne snage. Oni obavljaju poslove 
čišćenja ili su zaposleni u kuhinji. Kao 
spoljašnji radnici, oni rade u veoma 
lošim i neizvesnim uslovima. Kada dođe 
do promene izvođača posla, predviđeno 
je da radnici budu prebačeni u drugu 
kompaniju, ali firma koja zapošljava 
pomoćne radnike u bolnici u Belhatovu 
nije ispoštovala svoje obaveze, tako da je 
60 žena ostalo bez posla. 

Bolnicom u Belhatovu, u kojoj su čistači 
i donosioci hrane prebačeni među po- 
moćne radnike, upravljaju neoliberali 
iz vladajuće stranke. U bolnici postoji 
čitava istorija represije nad sindikatom, 
tako da je nedavno jedan radnik otpušten 
zbog sindikalnog angažovanja, iako je to 
činio u okviru registrovane sindikalne 
organizacije. 

Zvanični sindikati u Poljskoj uopšte nisu 
zainteresovani da zastupaju privremeno 
zaposlene radnike. U zaštitu otpuštenog 
radnika stao je samo poljski anarhosindi- 
kat ZSP (Savez sindikalista Poljske), koji 


je pozvao na protest solidarnosti, koji je i 
održan 24. maja u krugu bolnice. Sindikat 
ZSP svojim akcijama zahteva da svi radni- 
ci sa spornim statusom budu zaposleni i 
da dobiju nadoknadu za svo vreme koje su 
proveli bez posla. 

Brazil: Nastauljaju se protesti protiv 
Svetskog prvenstva 

U Brazilu se nastavljaju protesti protiv 
Svetskog prvenstva u fudbalu koje se 
organizuje u ovoj zemlji tokom leta. 
Protesti se održavaju usled sve većeg 
nezadovoljstva građana zbog ogromnih 
troškova organizacije ovog spektakla. 
Demonstranti su u ponedeljak opkolili i 
usporili autobus koji je prevozio fudbal- 
sku reprezentaciju Brazila iz hotela u Rio 
de Žaneiru do mesta Teresopolis, gde se 
održavaju pripremni treninzi. 

Okupljeni demonstranti su na autobus 
uspeli da zalepe na desetine nalepnica na 
kojima su ispisani slogani protiv Svetskog 
kupa. Oni su nosili i veliki transparent na 
kome je pisalo „Neće biti Svetskog kupa, 
biće štrajka”. 


Pokret Anonvmous izvršio haherske 
napade na naloge brojnih kompanija 

Aktivisti pokreta Апопутош uhakovali 
su oko 1.800 internet naloga različitih 
kompanija, među kojima su Monsanto, 
Вауег, Dow, Dupont i mnogi drugi in- 
dustrijski giganti koji su „odgovorni za 
zagađenje i uništavanje prirodnih resursa”. 
U proglasu ovog pokreta, koji je mogao ovih 
dana da se pročita na internetu, poručuje 
se sledeće: „Vama koji vidite sve što posto- 
ji kao robu koja se kupuje i prodaje u ime 
profita i isticanja mi kažemo: vi ste sledeći. 
Sav novac ovog sveta nikada neće zameniti 
lepotu netaknute prirode, nikada. Vaš prlja- 
vi novac nikada neće moći da ima prven- 
stvo u odnosu na naše pravo da budemo 
zaštićeni od eksploatacije živih bića i same 
Zemlje (...) Malim poljoprivrednicima se 
uskraćuju prava, uništavaju im se životi i 
posao u ime korporativnog profita. Naša 
životna sredina se uništava i zagađuje zbog 
interesa velikih industrija koje se očigledno 
nemilosrdno protive našem osnovom pra- 
vu na bezbednu hranu i zdrav ekosistem, i 
misle samo na svoje finansijske interese.” 


Centar za liberterske studije predstavlja: 

Mlada Bosna, studija 
Veselina Masleše 


Jedino su znali s kim ne mogu. I to su glasno i jasno 
govorili. Nisu mogli i nisu hteli sa onima koji su se 
odvojili od naroda, kojemu se nažalost ni oni sami 
nisu umeli približiti, iako nisu bežali od njega. Misli- 
li su da rade za njega, makar i bez njega. I to je bilo 
najglavnije pitanje na koje nisu umeli naći odgovor. 

PROTEST RADNIKA BOLNICE 
U BELHATOVU 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 














